钦定古今图书集成/明伦汇编/氏族典/第298卷 > 《廖用贤尚友录》 > 姜公辅
## 钦定古今图书集成/明伦汇编/氏族典/第298卷 > 《廖用贤尚友录》 > 姜公辅

按《唐书姜公辅传》：“公辅，爱州日南人。第进士，补校书
郎。以制策异等，授右拾遗，为翰林学士。敷奏详亮，德
宗器之。泾师乱，帝之奉天，擢谏议大夫同中书门下
平章事。帝徙梁，唐安公主道薨，帝悼之，诏厚其葬。公
辅谏曰：‘宜从俭以济军兴’。帝怒，下迁左庶子，久不迁。
陆贽为相，公辅数求官，上不悦，黜泉州别驾。顺宗立”，
拜吉州刺史，未就官卒。